Sveikinimo kalbos pavyzdys. Panaudoti gražūs prisiminimai iš kartu praleisto laiko. Kalba rasta internete, pavadinta „kalba, sugraudinusi draugę“ Kaip manot, kodėl draugė susigraudino?

Miela drauge,

Šiandien tavo šešioliktasis gimtadienis. Šiandien Tavo diena. Vartydama nuotraukų albumą aš išvydau mus, tokias nedidukes ir juokingai išsiviepusias ligi ausų.

Prisimeni, kiek mes būdamos mažytės bardavomės?... Barniai kildavo dėl menkniekių, bet tada mums tai būdavo labai svarbu. Ar pameni mūsų besaikį juoką iki ašarų? Kokios nuostabios būdavotos saulėtos dienos kieme, nieko neveikimas, besaikis juokas ir mes. Mūsų mokymasis važinėti dviračiu, griuvimai ir isteriškas verksmas, kuris trukdavo vos porą minučių. Prisimeni mūsų pilis? Jos išstovėdavo ne daugiau kaip penkias minutes. Kokie gražūs buvo mūsų sniego angelai, o kokios pilys! Ponas besmegenis, kuris būdavo labai madingas, bet kreivas. Ir išsišiep;ęs visai kaip mes. Gi būdavo smagu, nesakyk.

Labai greitai prabėgdavo mūsų vakarai šaltoje prieplaukoje su karšta arbata. Valandėlės atvirumo, kurių mums taip reikėdavo. Ir tai truko dešimt metų. Dešimt metų mes jau draugės.

Deja, to kas nutiko per tuos dešimt metų, pakartoti negalima, tokie dalykai vyksta vieną kartą gyvenime.

Tai šiandien sveikinu tave su gimtadieniu. Linkiu, kas išsipildytų slapčiausios tavo svajonės.